CELEX: 32021D1989
Language: da
Date: 2021-11-15 00:00:00
Title: Rådets afgørelse (FUSP) 2021/1989 af 15. november 2021 om ændring af afgørelse 2012/642/FUSP om restriktive foranstaltninger på baggrund af situationen i Hviderusland

16.11.2021   
               
               
                  DA
               
               
                  Den Europæiske Unions Tidende
               
               
                  L 405/8
               
            
         RÅDETS AFGØRELSE (FUSP) 2021/1989
         af 15. november 2021
         om ændring af afgørelse 2012/642/FUSP om restriktive foranstaltninger på baggrund af situationen i Hviderusland
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 15. oktober 2012 afgørelse 2012/642/FUSP (1), der vedrører restriktive foranstaltninger på baggrund af situationen i Hviderusland (Belarus).
                  
               
                     (2)
                  
                  
                     Den 24. juni 2021 vedtog Rådet afgørelse (FUSP) 2021/1031 (2), som ændrede afgørelse 2012/642/FUSP, hvorved det indførte en række økonomiske restriktioner, herunder et forbud mod at yde forsikring og genforsikring til den belarusiske regering og belarusiske offentlige organer og agenturer.
                  
               
                     (3)
                  
                  
                     I den forbindelse er det hensigtsmæssigt at indføre visse undtagelser fra forbuddet mod at yde forsikring og genforsikring til den belarusiske regering og belarusiske offentlige organer og agenturer.
                  
               
                     (4)
                  
                  
                     Der er behov for yderligere handling fra Unionens side for at gennemføre visse foranstaltninger.
                  
               
                     (5)
                  
                  
                     Afgørelse 2012/642/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 2j i afgørelse 2012/642/FUSP affattes således:
            
               
                  »Artikel 2j
                  
                     1.   Det er forbudt at yde forsikring eller genforsikring til:
                     
                                 a)
                              
                              
                                 den belarusiske (hviderussiske) regering, dens offentlige organer, selskaber eller agenturer eller
                              
                           
                                 b)
                              
                              
                                 fysiske eller juridiske personer, enheder eller organer, der optræder på vegne af eller efter instruks fra en juridisk person, en enhed eller et organ som omhandlet i litra a).
                              
                           
                  
                     2.   Forbuddene i stk. 1 finder ikke anvendelse på levering af obligatorisk forsikring eller ansvarsforsikring til belarusiske (hviderussiske) personer, enheder eller organer, hvor den forsikrede risiko er beliggende i Unionen, eller på levering af forsikring til belarusiske (hviderussiske) diplomatiske eller konsulære missioner i Unionen.
                  
                  
                     3.   Forbuddene i stk. 1 berører ikke opfyldelsen af kontrakter, der er indgået inden den 25. juni 2021, eller af tilknyttede kontrakter, der er nødvendige for opfyldelsen af sådanne kontrakter.«
                  
               
            
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 15. november 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse 2012/642/FUSP af 15. oktober 2012 om restriktive foranstaltninger på baggrund af situationen i Hviderusland (EUT L 285 af 17.10.2012, s. 1).
         
            (2)  Rådets afgørelse (FUSP) 2021/1031 af 24. juni 2021 om ændring af afgørelse 2012/642/FUSP om restriktive foranstaltninger på baggrund af situationen i Hviderusland (EUT L 224 I af 24.6.2021, s. 15).